Калі з кантрольнай лініі вада не пайшла, а ціск расце, то гэта значыць, што сістэма ацяплення замерзла. У такім выпадку кацёл распальваць катэгарычна забараняецца. Вызначыце месца замярзання, адагрэйце яго і толькі потым, пасля выцякання вады з кантрольнай лініі, паступова распальвайце кацёл, кантралюючы ціск на манометры. Калі ціск набліжаецца да максімальна дапушчальнага, то тэрмінова спыніце падачу паліва ў кацёл і выдаліце з катла ў бяспечнае месца рэшткі гарашчага паліва.